**NATJEČAJ ZA VOLONTERE/KE NA EUROPSKOM RUKOMETNOM PRVENSTVU ZA KADETE**

**ODJEL MEDIJA I KOMUNIKACIJA**

Od 9. do 19. kolovoza 2018. gradovi Koprivnica i Varaždin domaćini su Europskog rukometnog prvenstva za kadete (U18). Ovo je drugi put za redom da je Hrvatska domaćin Europskom prvenstva za kadete i drugi put za redom najbolji mladi europski rukometaši dolaze u Koprivnicu.

Hrvatski rukometni savez i Organizacijski odbor Koprivnice za potrebe ovog događaja traže tri (3) volontera/ke koje bi za vrijeme održavanja M18 EHF EURO 2018 radili u sklopu odjela medija i komunikacija na tri različite pozicije: **community manager, novinar i koordinator za novinare.**

**OPIS POSLA i UVJETI – community manager**

- plasiranje sadržaja s web stranice M18 EHF EURO 2018 na društvene mreže (Facebook i Instagram)  
- komunikacija s korisnicima društvenih mreža  
- osmišljavanje vizualnih rješenja  
- praćenje i interpretacija pokazatelja uspješnosti društvenih mreža  
- predlaganje aktivnosti za povećanje interakcije pratitelja i dosega  
- koordinacija poslova s ostalim kolegama unutar odjela

- izvrsno poznavanje društvenih   
- iskustvo na sličnim poslovima  
- poznavanje osnova Photoshopa/Canve je poželjno, ali nije uvjet  
- izražene komunikacijske vještine  
- aktivno korištenje MS Office programa  
- odlično znanje engleskog jezika  
- proaktivnost, entuzijazam, odgovornost

**OPIS POSLA i UVJETI – novinar**

- intervjuiranje igrača i trenera svake reprezentacije nakon utakmice u tzv. mix-zoni  
- intervjui se izvode na engleskom jeziku (poznavanje nekog od jezika momčadi koje igraju je prednost)  
- prepisivanje izjava i priprema za objavljivanje na službenoj stranici prvenstva  
- predlaganje, osmišljavanje i realizacija tema  
- prepoznavanje, pisanje i obrada vijesti i zanimljivih priča  
- video intervjui  
- koordinacija poslova s ostalim kolegama unutar odjela

- iskustvo na sličnim poslovima  
- izraženi afiniteti prema sportskom novinarstvu i poznavanje osnova rukometa su prednost, ali ne i uvjet  
- izražene komunikacijske vještine  
- aktivno korištenje MS Office programa  
- odlično znanje engleskog jezika  
- proaktivnost, entuzijazam, odgovornost

**OPIS POSLA i UVJETI – koordinator za novinare**

- dočekivanje novinara na ulazu za novinare  
- podjela akreditacija (upućivanje na akreditacijski centar)  
- zaduživanje fotografskih i TV bib-ova (prsluka)  
- info desk za novinare  
- briga o raspodjeli zapisnika na novinarska mjesta prije i poslije utakmice  
- koordinacija fotografa za vrijeme utakmice  
- koordinacija tzv. mix-zone

- iskustvo na sličnim poslovima  
- izražene komunikacijske vještine  
- odlično znanje engleskog jezika  
- proaktivnost, entuzijazam, odgovornost